CELEX: 52004XG0406(02)
Language: da
Date: 2004-04-06 00:00:00
Title: Rådets konklusioner om virksomhedsrelaterede serviceerhvervs konkurrenceevne

Avis juridique important

|

52004XG0406(02)

Rådets konklusioner om virksomhedsrelaterede serviceerhvervs konkurrenceevne  

EU-Tidende nr. C 086 af 06/04/2004 s. 0009 - 0010

Rådets konklusionerom virksomhedsrelaterede serviceerhvervs konkurrenceevne(2004/C 86/03)RÅDET,1. SOM ERINDRER OM- serviceerhvervenes centrale betydning for den europæiske økonomi og deres potentiale med hensyn til øget produktivitet og jobskabelse, navnlig med henblik på at opfylde målene i Lissabon-strategien- den indsats, der gøres i forbindelse med den integrerede strategi for konkurrenceevne for at forbedre konkurrenceevnen i industrien og erhvervslivet som helhed, fremme sikre og gunstige rammebetingelser og stimulere iværksætterkulturen,2. SER MED TILFREDSHED PÅ Kommissionens meddelelse om de virksomhedsrelaterede serviceerhvervs konkurrenceevne(1) og deres bidrag til EU-virksomhedernes resultater(2) og ERKENDER, at de foranstaltninger, som Kommissionen peger på, vil kunne bidrage til øget produktivitet og beskæftigelse;3. ERKENDER, at det foreslåede rammedirektiv om serviceydelser i det indre marked er et vigtigt led i forbedringen af virksomhedsrelaterede serviceerhvervs konkurrenceevne, og GIVER TILSAGN OM at ville prioritere gennemgangen af dette forslag;4. BIFALDER derfor, at Kommissionen agter at etablere et målrettet europæisk forum om virksomhedsrelaterede serviceerhverv med henblik på reel høring af interessenter og andre eksperter i forbindelse med dens udarbejdelse af en handlingsplan for virksomhedsrelaterede serviceerhverv;5. FREMHÆVER navnlig på baggrund af Kommissionens analyse og med henblik på at forbedre de virksomhedsrelaterede serviceerhvervs konkurrenceevne, at det er nødvendigt med en indsats på europæisk plan for at- udvikle det indre marked og konkurrencedygtige rammebetingelser for virksomhedsrelaterede serviceerhverv for at forbedre konkurrencen, skabe større markedsintegration og tage de globale udfordringer på konkurrenceområdet op- fremme efter- og videreuddannelse og ajourføring af arbejdsstyrkens kvalifikationer samt tilskynde til integrering af IKT i erhvervslivets funktioner for at forbedre produktiviteten- skabe en bedre forståelse af forbindelsen mellem virksomhedsrelaterede serviceerhverv og andre økonomiske sektorer, navnlig fremstillingsindustrien og den offentlige sektor- forbedre de statistiske oplysninger: De virksomhedsrelaterede serviceerhverv har stor økonomisk betydning for EU. Bedre data og økonomiske analyser er nødvendige redskaber til at opnå større viden og indkredse de politikker, der kan vælges imellem. De statistiske oplysninger bør forbedres samtidig med, at den samlede administrative byrde begrænses til et minimum- tilskynde til FoU og ikke-teknologisk innovation, fastlæggelse af frivillige standarder for serviceydelser og videreudvikling af de virksomhedsrelaterede serviceerhverv på de regionale og lokale markeder;6. SER FREM TIL, at der udarbejdes en stærkt målrettet handlingsplan for de virksomhedsrelaterede serviceerhverv, som ledsages af en tidsplan, og SER MED TILFREDSHED PÅ, at Kommissionen agter at forelægge denne i begyndelsen af 2005 som supplement til foranstaltningerne i det foreslåede rammedirektiv om serviceydelser.(1) De virksomhedsrelaterede serviceerhverv omfatter ifølge definitionen i Kommissionens meddelelse fire hovedgrupper af aktiviteter: forretningsservice, handelserhverv, netværkstjenester og finansielle serviceydelser, der fungerer under forskellige markedsforhold.(2) Dok. 15933/03 COMPET 82 MI 316 IND 182 ECO 270.